‏‏15 מרץ 2010

**החלטות ממשלה בנושאיים תחבורתיים:**

במלאת שנה לכהונת ממשלת ישראל ה32 ריכזנו את עיקרי החלטות הממשלה הנוגעות לתחבורה יבשתית.

**החלטות ממשלה:**

**החלטה מס. 1421 מיום 24.03.2010:** נתיבי ישראל - תכנית תחבורה לפיתוח הנגב והגליל, תש"ע 2010. ההחלטה המפורטת בהמשך המסמך.

**החלטה מס. 1354 מיום 07.02.2010:** כינון מאמץ לאומי לפיתוח טכנולוגיות המקטינות את השימוש העולמי בנפט בתחבורה ולחיזוק תעשיות עתירות ידע בתחום.

**החלטה מס. 1243 מיום 17.01.2010:** אישור תכנית מתאר ארצית ברמה מפורטת למסילת ברזל - תמ"א/16/23/א/2/2.

**החלטה מס. 1242 מיום 17.01.2010:** אישור תכנית מתאר ארצית ברמה מפורטת למסילת ברזל - תמ"א/16/23/א/1/1.

**החלטה מס. 216 מיום 12.05.2009:** הכללת קרונות וקטרי רכבת בהסדר הבלו. החל  ביום 1.9.09 ניתן הישבון בלו על סולר המשמש לקרונות וקטרים  לצרכי  תעבורה של מטען או נוסעים  וזאת בשיעור   זהה  לזה  הניתן  לאוטובוסים  ולרכבים מסחריים שמשקלם מעל 4.5 טון, ובכפוף לסכום שנתי מירבי  או  מכסה  מרבית  שייקבעו  להישבון  בלו כאמור.

**החלטה מס. 204 מיום 12.05.2009:** **ייעול פעילות הפיתוח ברשויות המקומיות.** לתקן  את  פקודת  העיריות  (נוסח  חדש)  ופקודת המועצות  המקומיות (נוסח חדש) כך שיבוטל  ההסדר החוקי  הקיים  לפיו  מוטלים היטלי  פיתוח  מכוח חקיקת עזר. לקבוע  בחוק  כי החל מיום 1 בנובמבר 2009  יוטל בכל רשות מקומית מס סלילה, מס ניקוז, מס תיעול, מס  שצ"פ  (שטחים ציבוריים פתוחים) ומס  מוסדות ציבור  (להלן  -  מסי פיתוח). גובה  המס  ייקבע בתקנות. בנוסף,   יקבע  הצוות  קריטריונים   להגדרת פרויקט  כ"בניה חדשה הדורשת השקעה משמעותית בתשתיות  ראש שטח" וכן כללים לקביעת  הסכום שרשות   מקומית   תגבה  כמס  פיתוח   לטובת הפרויקטים האמורים.

**החלטה מס. 195 מיום 12.05.2009:** **הגברת התחרות בשוק ייבוא הרכב.** להסיר  את  החסמים הקיימים כיום בפני  ייבוא מקביל.

**החלטה מס. 192 מיום 12.05.2009:** **קידום פרויקטים בתחומי תשתיות, שיכון ובינוי.** להקים  צוות  לקידום  פרויקטים  בתחומי  תשתיות, שיכון  ובינוי בראשות ראש הממשלה, ובהשתתפות  שר האוצר,  שר התחבורה והבטיחות בדרכים, שר התשתיות הלאומיות,  שר  הבינוי והשיכון, שר  הפנים,  השר להגנת  הסביבה,  שר  התיירות,  שר  התקשורת  ושר התעשייה,  המסחר  והתעסוקה. להטיל  על  המנהלים  הכלליים  של  משרד  התחבורה והבטיחות  בדרכים, משרד התשתיות הלאומיות,  משרד התקשורת, משרד הבינוי והשיכון, משרד הפנים, משרד התעשייה,  המסחר  והתעסוקה ומינהל מקרקעי  ישראל לרכז  ולהעביר  לצוות, בתוך 30 ימים, את  החסמים המרכזיים  המעכבים את קידומם של פרויקטים שבתחום אחריותם והצעות לפתרונם.

**החלטה מס. 152 מיום 12.05.2009:** **קידום תכניות להתחדשות עירונית**. לתקן  את חוק התכנון והבניה, כך שתוקם מכוחו, בהוראת שעה שתוקפה 5 שנים,  במחוזות שייקבעו בתוספת לחוק, ועדת משנה סטטוטורית  לוועדה המחוזית לתוכניות פינוי  לשם בינוי  (להלן - הועדה לתוכניות פינוי  ובינוי). הוועדה תוסמך לאשר תכניות החלות על מתחם לפינוי לשם  בינוי  או לעיבוי בניה שחל עליו צו  הכרזה. הרכב הועדה לתוכניות פינוי ובינוי יהיה כדלקמן:   
א. ממונה  על המחוז או נציגו, והוא יהיה  היושב ראש; ב. מתכנן המחוז; ג. נציג שר הבינוי והשיכון; ד. נציג שר התחבורה והבטיחות בדרכים; ה. נציג השר להגנת הסביבה; ו. מי  שמונה  לוועדה המחוזית על ידי שר  הפנים לפי סעיף 7א(13) לחוק. ז. חבר  מבין  נציגי הרשויות  המקומיות  בוועדה המחוזית שימנה שר הפנים. לתקן  את  החוק  ולקבוע  כי  הוועדה   המחוזית, ובמחוזות שייקבעו בתוספת-הוועדה לתוכניות פינוי בינוי  כאמור בסעיף 1 לעיל, תאשר תוכניות פינוי בינוי  ברמה  של  תכנון מתארי  במסגרתו  ייקבעו הוראות בעניינים הבאים בלבד: ...... הנחיות  בדבר שטחי קרקע שיש לייעד  לתחבורה, לחניה,  לביוב ולתשתיות, ביחס לייעודי הקרקע השונים  שנקבעו  בה, לרבות  התוויית  הדרכים העיקריות בתחומה; לוועדה לתוכניות פינוי בינוי יוקנו כל הסמכויות של הוועדה המחוזית לעניין אישור התוכניות פינוי בינוי.

**תמיכה / התנגדות להצעות חוק:**

**החלטת ממשלה  מס. 1323 מיום 04.02.2010:** הצעת חוק לתיקון פקודת התעבורה (מסירת מידע ביחס לשירותי התחבורה הציבורית, התש"ע 2009, של ח"כ שלי יחימוביץ' ואחרים (פ1784) – תמיכת ממשלה.

**החלטה מס. 1362 מיום 11.02.2010 :** הצעת חוק לתיקון פקודת התעבורה (חניה לזמן מוגבל במקום אסור לחניה), התש"ע 2009, של ח"כ מאיר שטרית (פ1768( - התנגדות ממשלה.

**החלטת  ממשלה  מס' 1224 מיום 14.01.2010:** הצעת חוק הנחה לסטודנטים בדמי נסיעה בתחבורה ציבורית, התשס"ט 2009, של ח"כ שאול מופז ואחרים (פ1520) - הוחלט לדחות את הדיון.

**הצעות חוק פחות חשובות הקשורות לפעילות משרד התחבורה:**

מרץ 2010: הצעת חוק לתיקון פקודת התעבורה (חניה לנכים), התש"ע2009- של חה"כ דוד רותם ואחרים (פ1783 - תמיכה חלקית.

הצעת חוק לתיקון פקודת תעבורה (הודעה על עבירות תעבורה של נוהג חדש), התש"ע2009- של ח"כ רונית תירוש ואחרים (פ1663:( דחיית הדיון.

הצעת חוק לתיקון פקודת התעבורה (הגבלת תשלום בעד חניה במוסד רפואי), התש"ע2009- של ח"כ מאיר שטרית (פ1815:( התנגדות ממשלה.

**החלטת ממשלה מס' 259 מיום 25.09.2005:** הצעת חוק רישוי עסקים (תיקון - חיוב בעל מקום בילוי להציב מכשיר נשיפה לבדיקת רמת אלכוהול בגוף), התשס"ט2009- של חה"כ אלכס מילר ואחרים (פ457) – דחיית המשך הדיון

**תיקון חוק התכנון והבנייה**

החלטה מס. 156 של הממשלה מיום 12.05.2009.: **תיקון חוק התכנון והבניה:** להנחות  את  יו"ר המועצה הארצית  לתכנון  ולבניה (להלן -המועצה) להביא לאישור המועצה הוראה להכנת תוכניות  מתאר ארציות ברמה מפורטת בפרויקטים אשר יוגדרו  על ידי שר האוצר ושר הפנים כבעלי חשיבות לאומית,  ואשר  לא  נקבעו כתשתית  לאומית  לצורך העברתם לדיון בות"ל.  
החלטה מס' 79, מיום 04.05.2009: **רפורמה בתחום מקרקעי ישראל (מאי 2009)**

החלטה מס. 1421 של הממשלה מיום 24.02.2010.: נתיבי ישראל - תכנית תחבורה לפיתוח הנגב והגליל,תש"ע 2010

1. להקים  שדרת תשתית תחבורתית יבשתית בין-עירונית מקריית שמונה ונהריה בצפון עד משאבי שדה  ואילת בדרום, במטרה לאכלס ולפתח את הנגב והגליל. שדרת התשתית  תכלול תוואי אורך של מסילות ראשיות ושל כבישים ראשיים, ומספר צירי רוחב.

2. לקבוע  כי שדרת התשתית המפורטת בסעיף 1  להחלטה זו   תבוצע  בשני  שלבים:  השלב  הראשון   כולל פרויקטים  לביצוע  מיידי  לפי המפורט  בסעיף  9 להחלטה  זו, ופרויקטים לתכנון לפי סעיף 9 ונספח א'  להחלטה  זו. בשלב השני יוגש לאישור  הממשלה תקצוב הפרויקטים המופיעים בנספח א' להחלטה.

3. שדרת התשתית תתוכנן ותבוצע בהתאם לתכניות המתאר הארציות  התקפות (תמ"א 3 ותמ"א 23 על  שינוייהן ותכניות  לתשתיות  לאומיות  שאושרו),  ובהתייחס לתכנית  המתאר  הארצית המשולבת לתחבורה  יבשתית (להלן:  תמ"א  42)  הנמצאת  בשלבי  עריכה.  ככל שיימצא  הצורך לסטות מהתכניות התקפות, בהליך של שינוי תכנית, מומלץ כי השינויים ייבחנו וייערכו לאחר  התייעצות מוקדמת עם המועצה הארצית לתכנון ובניה.  מוסדות  התכנון,  בבואם  לדון  בתכניות ובשינויים  מבוקשים,  יתייחסו  להמלצות  המועצה הארצית  כאמור. במסגרת זו, לגבש דרכים  לקידומן המהיר  של  התכניות המנויות בסעיף 9 להחלטה  זו במוסדות התכנון על מנת להביאן לאישור סטאטוטורי בהקדם  האפשרי.  יובהר  כי עד  להשלמה  ולאישור הממשלה את תמ"א 42, יישארו בתוקפן תמ"א 3 ותמ"א 23   על  שינוייהן  ותכניות  לתשתיות   לאומיות שאושרו.  אם  יתעורר  צורך  להתאים  את  התנאים לעריכה  ולתכנון  תמ"א  42,  יובא  הדבר  לדיון בוועדה   המשותפת  לתחבורה  יבשתית  אשר  נקבעה במועצה  הארצית  לתכנון ולבנייה ביום  3.7.2007 ובראשה מנכ"ל משרד התחבורה והבטיחות בדרכים.

  להטיל  על משרד התחבורה והבטיחות בדרכים (להלן:"משרד  התחבורה")  ומשרד הפנים  באמצעות  הועדה המשותפת  לתחבורה  יבשתית, שהוקמה מתוקף  החלטת המועצה  הארצית בראשותו של מנכ"ל משרד התחבורה, לקדם  ולהשלים  את עריכתה של תמ"א  42  ולהביאה לאישור  המועצה הארצית ולאישור הממשלה לא יאוחר מסוף  שנת  2011, בכדי שתוכל להוות מתווה  ברור לקידום  התשתיות התחבורתיות בכלל ואלה המופיעות בתכנית התחבורה שלהלן בפרט.

5. לקבוע כי בשנים 2020-2010 תוקמנה תשתיות תחבורה בין-עירוניות   והסעת  המונים  בהיקף  של  27.5 מיליארד  ש"ח (במחירי 2010). הפרויקטים  שיוקמו במסגרת  החלטה זו הינם בנוסף לתוכניות המאושרות והמתוקצבות    בתחומי   התחבורה   הבין-עירונית והעירונית  בסך  של כ- 42 מיליארד ש"ח  (תוכנית הפיתוח  של  הרכבת,  תוכנית  הפיתוח  של  החברה הלאומית   לדרכים  ולגופים  עירוניים)  שיבוצעו בהתאם  למדיניות שר התחבורה. כמו כן, לקבוע  כי תקציב  התוכנית  לרבות מענקי  ההקמה  לפרויקטים בשיתוף  המגזר הפרטי, יהיה בתוספת לתקציב השנתי המאושר  אשר  יכלול את כל  הפרויקטים  המאושרים ואלו  שייכללו בתוכניות שתאושרנה. תקציב הפיתוח של משרד התחבורה לשנת 2010 עומד על 8.8 מיליארד ₪,  ויעודכן  בהתאם  לתקציב  שיאושר  בהחלטות הממשלה מעת לעת.

תקציב  התוכנית  לא יהיה על חשבון  תקציב  משרד התחבורה כפי שייקבע מעת לעת.

6. לקבוע  כי  לחברות התשתית תינתן הרשאה  להתחייב באופן  מיידי  על  הסכומים  המופיעים  בסעיף  9 כדלקמן:  החברה הלאומית לדרכים - 10.55 מיליארד ש"ח, חברת חוצה ישראל - 5.75 מיליארד ש"ח וחברת הרכבת  -  11.2  מיליארד ש"ח. לכל  חברה  תינתן הרשאה  תקציבית  כללית על הפרויקטים שהוקצו  לה בהחלטה  זו  כולל היבטי התכנון, התכנון  המפורט וההפקעות.  הסכמי הפיתוח עם החברות יכללו הוראה לפיה  60 יום טרם יציאה למכרז במסגרת החלטה זו, יביאו  החברות  באמצעות  המנהלה (ראה  סעיף  28 להלן)  את  פרטי  ההתקשרות המוצעת  לעיון  ועדת ההיגוי  (ראה  סעיף  31 להלן). כל  חבר  בוועדת ההיגוי  יוכל  להסיג על נשוא הפנייה בפני  ועדת השרים  (ראה  סעיף 30 להלן), אשר תכריע  בעניין בתוך  14  יום  ממועד קבלת המלצת  ועדת  ההיגוי בנושא.  הסכמי הפיתוח עם החברות יעודכנו  בהתאם להחלטה זו תוך מתן התחייבות לכך שלגבי כל שינוי בפרויקטים   או  בתקציב  שיועמד  לרשות  החברות במסגרת  זו  יהיה בתיאום עם החברות, בכפוף  לכל דין,   לרבות  הדין  לעניין  השתחררות   הממשלה מהתחייבויות. במקרה של מחלוקת יכריע בעניין ראש הממשלה. בהסכם הפיתוח ייקבע כי משרד האוצר יקצה את  תקציב  המזומן  לחברות בהתאם  לקצב  הביצוע בפועל החל משנת 2010.

7. לכלול  את  הפרויקטים שיבוצעו במסגרת החלטה  זו במסגרת  תוכנית  הפיתוח  של משרד  התחבורה  כפי שתאושר  מעת לעת על ידי הממשלה, ולקבוע שהתקציב השנתי הדרוש למימושם יקדם למימון שאר הפרויקטים התחבורתיים, העירונים והבין-עירונים, אשר אושרו ויאושרו  במסגרת תוכנית הפיתוח של משרד התחבורה מבלי  שיהיה בכך כדי לפגוע בתוכניות אלו.  ועדת השרים  תוסמך  לעדכן את תקציב הפרויקטים  בהתאם לעלות   בפועל  ובלבד  שמסגרת  התקציב   הכללית לתוכנית תשמר.

8. להנחות  את  משרד  האוצר ליצור  מיידית  תוכנית תקציבית  ייעודית  למימוש החלטה זו,  לתקצב  את מלוא  עלות התוכנית, הממומנת מתקציב המדינה לפי הטבלה   המובאת  בסעיף  9 (ראו מסמכים מצורפים) להחלטה  זו,  בהרשאה להתחייב,  ולתקצב  את  המזומנים  הנדרשים  ממנה בהתאם  לקצב ההתקדמות בפועל, לרבות שימוש  בקרן המע"מ. קיצוץ פרויקטים המופיעים בהחלטה זו יהיה רק  בהחלטה  מפורשת  וספציפית של  הממשלה  לגבי הפרויקט עליו יחול הקיצוץ.

10. להנחות  את  משרד התחבורה להשלים  מתקציבו  את סלילת כביש 31 מצומת שוקת ועד ערד.  
  
11. להציע לחברת חוצה ישראל והחברה הלאומית לדרכים (להלן:  "חברות  התשתית") בתנאים כפי  שייקבעו בין  החברות לבין שר התחבורה, לתכנן ולבצע  את הפרויקטים  כפי שמפורט בטבלה לעיל. על  מסילות הרכבת הנמצאות בתהליך תכנון לאפשר תנועת רכבות במהירות  200-150  קמ"ש,  וסטנדרט  הבנייה  של הכבישים יהיה בסטנדרט תקני.

12. להנחות  את משרדי התחבורה והאוצר ובשיתוף חברת חוצה ישראל לבדוק אפשרות מימון והפעלה באמצעות המגזר  הפרטי  של  הקטעים הצפוניים,  כולם  או חלקם,  של כביש חוצה ישראל. במידה ואפשרות  זו לא תצלח בתוך שנה ממועד החלטה זו, פרויקט חוצה ישראל  הצפוני  יידון  בוועדת  השרים  המוגדרת בסעיף  30  להחלטה זו. במקביל לכך,  תחל  חברת חוצה ישראל בתכנון ובקידום הפרויקט.

 13. לקבוע  כי  ככלל יחולק התקציב  לתכנון,  תכנון מפורט  והפקעות  המופיע בטבלה בסעיף 9,  באופן שווה  בין  חברות התשתית, למעט אם תחליט  אחרת ועדת השרים שמוקמת כאמור בסעיף 30 להחלטה זו.

14. על  מנת  לאפשר  הפעלה מיטבית של  רשת  הרכבות ולקצר  זמני  נסיעה יקדם משרד  התחבורה  תכנון סטטוטורי  של  המסילה הרביעית  באיילון.  סיום התכנון  הסטטוטורי  לא  יעלה על תקופה  בת  16 חודשים בהתאם לקביעת ראש הממשלה.

15. להציע  לחברת  רכבת ישראל בתנאים כפי  שייקבעו בין  החברה  לבין שר התחבורה,  להעניק  שירותי ייעוץ  לחברות התשתית בתהליך התכנון וההקמה של מסילות  הרכבת  שבאחריותה, לפי הצורך. כמו  כן תמסור רכבת ישראל את כל המידע שבידיה, תכניות, אומדנים  וכד' לחברות התשתית בכל הקשור לקידום הפרויקטים  שבתוכנית,  וכן תאפשר  לחברות  אלה לעשות  שימוש בחוזים שנחתמו על ידי חברת  רכבת ישראל עם ספקיה, ככל שיידרש.

16. קרקע  שתיועד להקמת מסילות רכבת לפי החלטה  זו יראו  אותה  כקרקע הנכללת בהסכם המקרקעין  בין חברת הרכבת לרשות מקרקעי ישראל. עד סיום ההקמה ייחתם  חוזה  הקובע את נהלי הקבלה והמסירה  של הפרויקט  בסיומו  בין חברות התשתית לבין  חברת רכבת ישראל.

17. להטיל  על  שר התחבורה לפעול לשינוי חוק  כביש ארצי  לישראל, התשנ"ה 1994-, ככל שיידרש לביצוע החלטה זו.

18. חברות  התשתית, בתנאים כפי שייקבעו בין החברות לבין  שר  התחבורה, יאפשרו דרכי גישה  מנקודות היישוב   הקרובות  לתחנות  הרכבת  שתוקמנה  או להתאים  את  דרכי הגישה הקיימות,  כולל  במידת הצורך  בשטח  העירוני, כך שתתאפשר גישה  מהירה ונוחה אל התחנות ומהן.  
  
19. להטיל על שר התחבורה להציג לממשלה בתוך 30 יום מאישור  החלטה  זו תכנית פעולה מפורטת  לסלילת מסילת  עכו כרמיאל ומסילת העמק. כמו כן  להטיל על  החברה  הלאומית לדרכים להשלים  את  התכנון המפורט  לביצוע,  לקדם את מסילת עכו -  כרמיאל ואת  מסילת העמק ולהנחות את משרד האוצר להקצות לשם  כך  הרשאה להתחייב בסך 6.8  מיליארד  ש"ח לחברה הלאומית לדרכים, כל זאת באופן מיידי.

20. להציע לחברה הלאומית לדרכים ולחברת רכבת ישראל בתנאים   כפי  שייקבעו  בין  החברות  לבין  שר התחבורה,  לבחון במשותף תוואים חלופיים לתוואי המסילה  המתוכננת  לאילת בתמ"א 23 במגמה  שמשך הנסיעה  ברכבת  מת"א לאילת לא יעלה על  שעתיים וחצי.  החברה הלאומית לדרכים וחברת רכבת ישראל תגשנה  לצוות  ההיגוי,  כאמור  בסעיף  32,  את המלצותיהן  עד סוף שנת 2010. ההמלצות  תכלולנה התייחסות  לשימושים  ברכבת (נוסעים  ומטענים), עלויות  הקמה והפעלה ומשך הנסיעה. בהתאם לקבוע בסעיף 3 לעיל, מומלץ שכחלק מהליך הבחינה תיערך היוועצות  מוקדמת  עם  המועצה  הארצית  לתכנון ובניה.  המועצה הלאומית לכלכלה בשיתוף עם משרד התחבורה,   משרד  האוצר,  רכבת  ישראל   החברה הלאומית  לדרכים  וחברת  נמלי ישראל  תבחן  את ההשפעות הכלכליות של הפרויקט המתוכנן.

21. רשות  החברות  הממשלתיות  תבחן אם  ישנו  צורך לשנות  את  מטרות החברות הממשלתיות  המאוזכרות בהחלטה זו, על מנת לאפשר את ביצוע ההחלטה. ככל שיידרש   שינוי   כאמור,   לפי   חוק   החברות הממשלתיות,  תשל"ה1975-,  תובא לאישור  הממשלה החלטה  לשינוי מטרות החברה ובמידת הצורך תכונס אסיפה כללית לשינוי מסמכי היסוד של החברה.

22.קביעת  הפרויקטים  שיבוצעו על ידי  חברת  חוצה ישראל תיעשה בהתחשב ובשים לב לסמכויות הנתונות על  פי  חוק לחברה זו לגבי כביש  ארצי  לישראל ובפרט סמכויותיה כגורם מפקח.

**חברת רכבת ישראל**

23. לקבוע כי חברת רכבת ישראל לא תקים מסילות רכבת חדשות  מעבר להתחייבותה במסגרת תכניות  הפיתוח המאושרות  שלה,  כאמור  בהחלטת  הממשלה.  המשך פיתוח רשת המסילות, מעבר למאושר בתוכנית החומש או  שנכלל בהחלטה זו, יוטל על חברות  ממשלתיות אחרות  העוסקות  בהקמת  תשתית על פי החלטת  שר התחבורה.

24. להציע  לחברת  רכבת ישראל בתנאים כפי  שייקבעו בין  החברה  לבין שר התחבורה,  להיערך  לאספקת ציוד  נייד כך שביום העברת הפרויקטים  מהחברות המבצעות, החברה הלאומית לדרכים או חוצה ישראל, לחברת  רכבת  ישראל,  יהיה ברשות  רכבת  ישראל הציוד  הנייד הדרוש להפעלת סדירה של הקו. חברת רכבת  ישראל  רשאית  להתקשר עם  ספקיות  הציוד הנייד  ברכישה  או בחכירה, ורשאית לקבל  מימון מהספקים  על מנת להקדים את מועדי מסירת  הציוד תוך   מתן   התחייבות  בגין  התזרים   העתידי. ההתקשרות תכלול גם חוזי תחזוקה.

25. להציע  לחברת  רכבת ישראל בתנאים כפי  שייקבעו בין  החברה  לבין שר התחבורה, לבצע  את  תכנית חשמול הרכבת (תת"ל 18) כך שתאפשר הפעלת הקווים הנדרשים.  חברת רכבת ישראל תציג לוועדת ההיגוי תכנית  פעולה  מפורטת למימוש תכנית זו בתוך 90 יום ממועד החלטה זו.

26. חברת  רכבת ישראל תוסמך לפרסם מכרזים,  שהיקפם עד  250  מלש"ח, במסגרת החלטה זו באישור  ועדת ההיגוי.

**ניהול התכנית**

27. להטיל  על שר התחבורה ועל שר האוצר להוביל  את יישום  החלטה  זו.  שרים אלה  מוסמכים,  במידת הצורך,  לבצע התאמות לשם ביצוע החלטה זו במגמה לענות  על  צרכי המשק והתחבורה,  וזאת  באישור ועדת השרים המוגדרת בסעיף 30.

28. לצורך  כך תוקם במשרד התחבורה והבטיחות בדרכים מינהלה  אשר  תהיה אמונה על הניהול  השוטף  של הפרויקטים   וקידומם   בהתאם  ללוחות   הזמנים המוגדרים   ובמסגרת  העלויות  הנתונות.  מנכ"ל המשרד  ימנה  ראש  מינהלה בדרגת  סמנכ"ל  מקרב עובדי  משרדו, על פי המקובל. ראש המינהלה יוכל להסתייע בעבודתו ביועצים חיצוניים ככל שיידרש, ובכפוף  לאישור  מנכ"ל משרד  התחבורה.  תפקידי המינהלה יכללו:

א.  אישור  תכניות  העבודה  של  חברות  התשתית ובדיקתן מעת לעת כולל התאמות במידה ונדרש.  
  
ב.  וידוא  כי  חברות התשתית  עומדות  בתכניות העבודה המאושרות.  
  
ג.  בקרה   על  עמידה  בלוחות  הזמנים   שקבעה הממשלה.  
  
ד.  הצבעה  מבעוד מועד על חסמים צפויים לביצוע החלטה זו וקידום דרכים להסרתם.  
  
ה.  תיאום וסנכרון בין הגופים השונים.  
  
ו.  ביצוע  כל  תפקיד נוסף שיוטל עליה על  ידי מנכ"ל משרד התחבורה במסגרת תכנית זו.

29. להנחות  את המינהלה לעדכן אחת לרבעון את  ועדת השרים,  או  בהתאם לבקשת אחד מהחברים  בוועדת ההיגוי,  לגבי קצב התקדמות הפרויקטים  השונים, אומדני  עלותם,  וחסמים או סיכונים שטרם  ניתן להם מענה ויכולים לעכב או לייקר את הפרויקט

30. להקים  ועדת שרים בראשות ראש הממשלה ובהשתתפות שרי  התחבורה  והבטיחות בדרכים, האוצר  והפנים לצורך  ליווי,  גיבוי וביצוע מעקב  ובקרה  אחר יישום  החלטה זו. שר התחבורה והבטיחות  בדרכים יכהן כממלא מקום יושב ראש ועדת השרים.

31. להקים  ועדת היגוי משותפת למשרדי ראש  הממשלה, התחבורה,  האוצר  והפנים לסיוע ביישום,  במעקב ובבקרה של התוכנית, ובהסרת חסמים. צוות הוועדה יכלול  את מנכ"ל משרד ראש הממשלה, מנכ"ל  משרד התחבורה,  הממונה  על התקציבים  במשרד  האוצר, החשב  הכללי  במשרד האוצר וראש  מינהל  התכנון במשרד  הפנים.  בראש הוועדה יעמוד מנכ"ל  משרד ראש  הממשלה,  ומנכ"ל  משרד התחבורה  ירכז  את עבודת  הוועדה.  החלטות  הוועדה  יתקבלו  ברוב קולות.  נציג המשרד להגנת הסביבה יוזמן כמשקיף קבוע לנושאים הקשורים למשרדו.

32. תפקידי  ועדת  ההיגוי להמליץ בפני שר  התחבורה והבטיחות בדרכים ושר האוצר בנושאים הבאים:  
  
א.  קביעת מדיניות ההתקשרות עם החברות המנהלות (החברה  הלאומית לדרכים, חוצה ישראל, רכבת ישראל) ומימון עבודתן, לרבות התקשרות מראש עם החברות על סך עלות הפרויקט.

ב.  טיפול  בהסרת  חסמים המעכבים  את  התקדמות ביצוע הפרויקטים.

ג.  עקרונות  לגיוס מימון גישור על סמך  הסכמי ההתקשרות שייחתמו, במידת הצורך.

ד.  קביעת  מדיניות ההסדר בין החברות  המבצעות את התשתית המסילתית לבין רכבת ישראל.  
  
ה.  לאפשר   לצוות,  לצורך  יישום  החלטה  זו, להסתייע  ביועצים חיצוניים, בספקי  שירותי תכנון,  הנדסה,  ניהול  פרויקטים,  כלכלה, ובקרה  ככל  שיידרש בסכום של עד 10  מלש"ח לשנה בשנים 2020-2010.  
  
 33. כל  משרד  החבר בוועדת ההיגוי רשאי  לערער  על החלטות  שרי  התחבורה והבטיחות בדרכים  והאוצר בפני  ועדת  השרים  בתוך 7 ימים  באמצעות  השר שבראשו. ועדת השרים תכריע בעניין בתוך 14 ימים מהגשת ערר כאמור.

34. להקים  ועדת משנה לוועדת ההיגוי, אשר תבחן  את מיקומן  של  תחנות הרכבת וכן אפשרויות  לפיתוח מסחרי  ותעשייתי  סביב  תחנות  הרכבת  המוצעות בהתאמה  לעקרונות התכנון שבתמ"א 35 וכן בהתאמה לתכנון  מחוזי  ומתארי מקומי. ייקבע  כי  יו"ר הוועדה  יהיה נציג מינהל התכנון וכי צוות ועדת המשנה   יכלול  את  נציגי  הוועדות   המקומיות הרלוונטיות,  נציג מנהל התכנון, משרד  התחבורה והבטיחות  בדרכים,  המשרד להגנת הסביבה,  משרד התעשייה,  המסחר  והתעסוקה, נציג משרד  האוצר, ונציגי  כל  חברות התשתית המתכננות  והמבצעות. ועדת  המשנה  תזמין  לדיוניה  משרדים  ונציגים נוספים  ככל שתמצא לנכון. המלצות הוועדה יובאו לאישור שר התחבורה והבטיחות בדרכים.

35. להנחות  את  המועצה הלאומית לכלכלה במשרד  ראש הממשלה  ללוות את הצוות, ככל שיידרש, בניתוחים כלכליים. לשם כך תיעזר המועצה הלאומית לכלכלה, במידת הצורך, ביועצים חיצוניים, במסגרת התקציב שהוגדר בסעיף 32(ה) להחלטה זו.

36. ההתקשרויות  והמינויים  שלפי ההחלטה יהיו  לפי דיני המכרזים והמינויים.

החלטה מס. 1354 של הממשלה מיום .07.02.2010 : כינון מאמץ לאומי לפיתוח טכנולוגיות המקטינות את השימוש העולמי בנפט בתחבורה ולחיזוק תעשיות עתירות ידע בתחום.

הממשלה   רואה  במחקר,  פיתוח  והטמעת   טכנולוגיות המקטינות  את  השימוש  העולמי בנפט  בתחבורה  (להלן בהחלטה  זו:  "תחליפי נפט") משימה  לאומית  המחייבת רתימת  משאבים  לאומיים ותעדוף ברמה  עליונה,  לאור האינטרס    הלאומי   האסטרטגי,   האינטרס   הסביבתי והפוטנציאל הכלכלי הגלומים בנושא;

1. להטיל על צוות בראשות ראש המועצה הלאומית לכלכלה ובהשתתפות  הממונה  על  התקציבים  במשרד  האוצר, מנכ"ל משרד התעשייה, המסחר והתעסוקה, מנכ"ל משרד התשתיות  הלאומיות, מנכ"ל משרד התחבורה והבטיחות בדרכים,  מנכ"ל  משרד הפנים, מנכ"ל המשרד  להגנת הסביבה,  מנכ"ל  משרד  המדע  והטכנולוגיה,  יו"ר ות"ת,   המדען   הראשי  במשרד  התעשייה,   המסחר והתעסוקה  והמדען הראשי במשרד התשתיות  הלאומיות לבצע את המשימות הבאות:  
א.   לבחון  תעדוף למחקר ופיתוח אקדמי  ותעשייתי הממוקד  בהורדת  התלות בשימוש  בנפט  בתחום התחבורה;

ב.   לבחון  איגום  של  משאבים  ממשלתיים  למאמץ הלאומי  להאצת  פיתוח  תחליפי  נפט,  וכלים לקידום נושא זה;

ג.   לבחון את הדרכים למנף את המשאבים הממשלתיים להשקעה  בפיתוח  תחליפי נפט על  ידי  שיתוף פעולה  עם ממשלות זרות, תורמים, השוק הפרטי וגורמים נוספים;

ד.   לבצע,  בתוך  120 ימים, מיפוי  מקיף  ולגבש המלצות  מפורטות  לפעולה  לגבי כל  אחד  מן התחומים הבאים:

1. פרויקטי  המחקר  והפיתוח שנעשו  ונעשים בשנתיים  האחרונות בתחום תחליפי  הנפט, במסגרת האקדמיה והמגזר הפרטי;

2. התמיכות   הממשלתיות   והמימון   הפרטי המופנים כיום לתחום תחליפי הנפט;

3. החסמים  המרכזיים לצמיחת תעשיות עתירות ידע בתחום תחליפי הנפט;

4. המימון   הקיים  והנדרש  למחקר  ופיתוח טכנולוגיות  ומוצרים בתחום תחליפי הנפט וכן למימון יוזמות בנושא.

5. צעדים  לחיזוק תעשיות עתירות ידע בתחום מוצרים   אינטגרטיביים   לתחליפי   נפט בטכנולוגיות השונות.

2. הצוות  יגיש בתוך 120 ימים לאישור הממשלה המלצות מפורטות לבחינת הסוגיות הבאות:  
  
א.  עריכת  הסכמי שיתוף פעולה עם ממשלות וגופים מדעיים  בחו"ל  העוסקים בתחום  תחליפי  נפט והקצבת כספים לשם כך;

ב.  הפניית   משאבים  ממשלתיים  לעידוד  המו"פ, היזמות  ופרויקטים  בתחום תחליפי נפט  והכל לתקופה של עשר (10) שנים;

ג.  גיוס  הון חיצוני פרטי הנדרש לעידוד המו"פ, היזמות  והתעשייה בתחום תחליפי הנפט, כאמור בהחלטה  זו,  על מנת למנף את השפעת  התקציב הממשלתי, והכל לתקופה של עשר (10) שנים;

ד.  צעדים אפשריים בתחום המס, חקיקת המס וצעדים אחרים  הנדרשים  לעידוד הקמת תעשיית  מוצרי תחליפי נפט;

ה.  צעדים בתחום הרגולציה הנדרשים להסרת החסמים לצמיחת  תעשיות  עתירות ידע  בתחום  תחליפי הנפט;

3.דו"ח  ביניים  עם קווי היסוד של התכנית יוגש  על ידי צוות ההיגוי לראש הממשלה תוך 90 ימים.

4. לבקש   מהוועדה  המדעית  למיפוי  המחקר  ולפיתוח טכנולוגיות  המקטינות  את  השימוש  העולמי  בנפט בתחבורה,    אשר  מונתה  על  ידי  נשיא  האקדמיה הלאומית  הישראלית  למדעים, להעביר את  המלצותיה לצוות  ההיגוי,  באשר למיפוי המחקר שנעשה  בנושא זה."

החלטה מס. 561 של הממשלה מיום 12.07.2009: הוחלט למנות ועדת שרים לענייני בטיחות בדרכים, שתמנה את שר התחבורה והבטיחות בדרכים (יושב ראש), שר הבינוי והשיכון, השר לביטחון הפנים, שר החינוך, שר המשפטים, השר אבישי ברוורמן, השר יוסי פלד. ועדת  השרים תעסוק בגיבוש מדיניות ממשלתית,  בתיאום פעולות  הממשלה  ובקביעת סדרי עדיפויות  בכל  הקשור בנושא הבטיחות בדרכים והמאבק בתאונות הדרכים.

החלטה מס. 521 של הממשלה מיום 05.07.2009:  שיקום  תשתיות בישובים חקלאיים ותיקים כמניע לפיתוח והתחדשות הכפר. הוחלט להורות  לשר  החקלאות ופיתוח הכפר  למנות  צוות עבודה,  בהשתתפות נציג אגף תקציבים במשרד האוצר,  לקידום  ויישום  שלב ההתנעה  לקראת  תכנית רב שנתית לשיקום  התשתיות הפיזיות בישובים החקלאים הותיקים. התכנית תטפל בין היתר בתשתיות הבאות: כבישים,  מדרכות, חניות מרכזיות: ריבוד ושיפוץ,  וכן  אלמנטים בטיחותיים  כגון תאורה, תמרור, אבני שפה וכדומה, לרבות טיפול  במערכות תת קרקעיות (מים, ביוב, חשמל, תקשורת).  
החלטה מס. 708 של הממשלה מיום 23.08.2009: הוחלט למנות  ועדת שרים לעניין שיפור וייעול הליכי התכנון והבניה אשר הרכבה כדלהלן: ראש הממשלה - יושב ראש, סגן ראש הממשלה ושר הפנים שר האוצר, שר הבינוי והשיכון השר להגנת הסביבה, שר החקלאות ופיתוח הכפר שר המשפטים, שר התחבורה והבטיחות בדרכים שר התשתיות הלאומיות. סמכויות הוועדה: הוועדה  תפעל לגיבוש עקרונות ומתכונת מפורטת לשיפור וייעול  הליכי התכנון והבניה; הוועדה תחליט על  דעת הממשלה  ודין  החלטותיה כדין החלטות הממשלה;  תינתן לראש  הממשלה  סמכות הכרעה, אם יהיו  בוועדה  קולות שקולים. תזכיר החוק שאישרה הועדה קובע את הקמתן של ועדות משנה לועדות המחוזיות, בין היתר לענייני תשתיות, המאפשרות לקדם בהליך מהיר פרוייקטים של הקמת תשתיות, ללא זכות ערר.   
  
תמיכה / התנגדות להצעות חוק (החלטות ועדת השרים לענייני חקיקה, המקבלות תוקף כהחלטת ממשלה):

החלטת  ממשלה  מס' 1127, מיום 23.12.2009: הצעת  חוק  לתיקון  פקודת  התעבורה (עידוד  תחבורה ציבורית),  התשס"ט

2009, של  ח"כ  דב  חנין  ואחרים פ1064. הוחלט לתמוך בהצעת החוק בקריאה הטרומית בלבד, ובתנאי  שח"כ  המציעים יתחייבו לתאם את המשך  הליכי החקיקה  עם  משרדי  האוצר, המשפטים,  הגנת הסביבה, התחבורה והבטיחות בדרכים ומשרד הפנים.

החלטה מס. 1060 של הממשלה מיום 13.12.2009: הוחלט להכריז  על  יישובים ואזורים, כאזורים  בעלי עדיפות  לאומית  בהתאם להוראות פרק כ"ו לחוק ההתייעלות הכלכלית לשנים 2010-2009. לקבוע קריטריונים  בתחומים  המפורטים  להלן,  על-פי שיקולים  מקצועיים,  לעניין  הטבות  ותמריצים לישובים הנכללים במפת אזורי העדיפות הלאומית. בין היתר, בתחום  תשתיות  ההנדסה: כולל שיפור של תשתיות התחבורה, החיוניות לקיצור  המרחקים בין אזורי הפריפריה לבין המרכז (מחוז ת"א), וכן שיפור תשתיות המים והביוב, ויתר תשתיות ההנדסה.

החלטה מס. 1057 של הממשלה מיום 13.12.2009: "ממשלה ירוקה" - ייעול התפעול של משרדי הממשלה. בין היתר, נקבע כי: 1. במכרזי   מנהל  הרכש  לרכישת  כלי  רכב ממשלתיים  תיקבע דרגת זיהום  מקסימאלית לכל  קבוצה  בתיאום  עם  המשרד  להגנת הסביבה; 2. במכרזי  מנהל  הרכש יינתן  ניקוד  נוסף לכלי רכב בעלי צריכת דלק נמוכה; 3. בהדרכות  של  מנהל  הרכב  יכללו  תכנים לנהיגה חסכנית בדלק.

לפרטים נוספים:

מיה קרבטרי,

רכזת מדיניות ממשלתית

תחבורה היום ומחר

050-3999563

תמר קינן

מנכ"ל

תחבורה היום ומחר

052-8974583